Základná škola, Školská 389, Sačurov

Prierezová tematika

**Multikultúrna výchova**

**ISCED 2**

**Multikultúrna výchova**

Svet, v ktorom žijeme, štát, ktorého sme občanmi, škola, v ktorej sa učíme, alebo v nej vyučujeme, rodiny, z ktorých pochádzame – to všetko sa nachádza v určitom priestore a ten je vždy aj konkrétnym kultúrnym, politickým a sociálnym kontextom nášho života. V ňom sa stávame individualitami, učíme sa, ako vychádzať s ostatnými, socializujeme sa.

Učitelia a učiteľky svojimi postojmi, štýlom práce a komunikácie so žiakmi významne ovplyvňujú budúcnosť spoločenstva, spôsob, do akej miery sa budeme schopní nielen rešpektovať ako etnicky, sociálne, nábožensky či rodovo odlišní ľudia, ale

aj ako dokážeme oceňovať svoju odlišnosť.

Je veľmi dôležité premyslieť také prostredie školy, také spôsoby učenia a učenia sa, aby bola škola „multikultúrne priateľská“.

**Dohovor o právach dieťaťa**

Na zavedenie multikultúrnej výchovy do škôl je zvlášť dôležitý Dohovor o právach dieťaťa.

Článok 29 upriamuje pozornosť na smerovanie výchovy:

a) k rozvoju osobnosti dieťaťa, jeho nadania a rozumových aj fyzických schopností v najširšom objeme;

b) k výchove zameranej na posilňovanie úcty k ľudským právam a základným slobodám a zásadám zakotveným v Charte Spojených národov;

c) k výchove zameranej na posilňovanie úcty dieťaťa k rodičom, ku svojej vlastnej kultúre, jazyku, hodnotám, k národným hodnotám krajiny trvalého pobytu, ako aj krajiny jeho pôvodu a iným civilizáciám;

d) k príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu.

**Multikultúrna výchova vo vyučovaní jednotlivých predmetov**

Všetky výchovné predmety sú vhodné na MKV svojimi cieľmi aj používanými metódami, pomocou ktorých sa jednotlivé výchovné predmety v súčasnej škole realizujú.

Ťažisko je na:

* občianskej náuke
* náboženskej výchove.

Časť cieľov multikultúrnej výchovy plníme v:

* hodobnej výchove,
* výtvarnej výchove
* geografii
* dejepise.

**Ciele multikultúrnej výchovy**

V oblasti vedomostí a schopností učíme žiakov:

- poznávať rôzne etnické a kultúrne skupiny, ktoré žijú na Slovensku a v Európe (aj v širšom svete, podľa záujmu žiakov);

- rozumieť a charakterizovať základné pojmy multikulturalizmu – kultúra, kultúrna pluralita, etnikum, národnosť, identita, diskriminácia, xenofóbia, rasizmus, extrémizmus;

- poznávať dokumenty v oblasti ľudských práv a ďalšie, ktoré legislatívne zakotvujú práva a slobody etnických skupín na Slovensku a v EÚ, vedieť, čo je majorita a minorita a mať informácie o postavení menšín na Slovensku;

- poznať zákonné možnosti, ako vyjadriť vlastný názor v oblasti multikulturalizmu;

- poznať symboly národnej identity, poznať zásady ich používania a význam používania symbolov rôznych sociokultúrnych skupín;

- schopnosť rozpoznať prejavy a dopady rasovej neznášanlivosti a poznať možnosti prevencie vzniku xenofóbie, extrémizmu;

- rozpoznať a tolerovať odlišnosti iných etnických, náboženských a sociálnych skupín;

- poznať viaceré príčiny (sociálne, politické, ekonomické, historické) imigrácie, orientovať sa v tom, kto je azylant, utečenec;

- vedieť, ktoré inštitúcie a organizácie možno žiadať o pomoc pri riešení problémov multikultúrneho charakteru a poznať organizácie na podporu multikulturality – UNICEF, Amnesty International a ďalšie.

Oblasť zručností a postojov učí:

- komunikovať a ţiť s príslušníkmi iných sociokultúrnych skupín, vedieť o svojich právach, rešpektovať práva iných (pozitívna asertivita);

- chápať, že všetci ľudia majú právo spoločne ţiť a spolupracovať;

- uvedomovať si a vedieť prejaviť vlastnú identitu (kto som), vedieť o vlastnom kultúrnom zázemí (odkiaľ prichádzam);

- ovplyvňovať hodnotový systém s dosahom aj na zmeny správania žiakov, tým, že ich učí, ako ovplyvňujú predsudky a stereotypy vzťahy majority a minorít aj k cudzincom.

**Európsky deň rodičov a škôl**

**Cieľ:**

- dosiahnuť chápanie rôznych kultúr ako prirodzene rovnocenných, berúc zároveň do úvahy ich historické a sociálne súvislosti a ich rôzne spôsoby sebavyjadrovania

- vytvárať zdravé vzťahy v škole, medzi žiakmi a učiteľmi navzájom, medzi školou a rodinou

**Termín:** október

**Forma:** týždňový projekt s vyvrcholením v jeden deň - deň otvorených dverí pre rodičov a verejnosť formou projektového vyučovania a prezentácie školy

**Spôsob realizácie:** žiaci každej triedy a triedni učitelia si vyberú jednu tému, ktorú projektovo spracujú a vo vybraný deň (Európsky deň rodičov a škôl) prezentujú pred žiakmi a učiteľmi školy. Pozvaní sú aj rodičia a verejnosť.

Témy pre jednotlivé triedy pripravuje komisia učiteľov vyučujúcich predmety: dejepis, občianka výchova, geografia, výtvarná výchova, hudobná výchova.

Príklady: ročné obdobia, dedina a mesto, historické obdobia, štáty Európy, športy, hudobné štýly, remeslá, rozprávky, hlavné mestá Európy, národy sveta a pod.

**Beseda o národoch Európy**

Cieľ:

- dosiahnuť chápanie rôznych kultúr ako prirodzene rovnocenných, berúc zároveň do úvahy ich historické a sociálne súvislosti a ich rôzne spôsoby sebavyjadrovania

Každý rok zorganizujeme besedu pre žiakov deviateho ročníka o utrpení a porobe národov Európy počas II. svetovej vojny (Židia, Rómovia) a o prenasledovaní príslušníkov jednotlivých cirkví (gréckokatolíci, pravoslávni veriaci).

**Rozhlasové okienka**

Cieľ:

- vytvárať zdravé vzťahy v škole, medzi žiakmi z rôznych rodín, dedín, etnických skupín

Pravidelne pri rôznych výročiach týkajúcich sa multikultúrnej výchovy pripravia učitelia dejepisu, geografie a občianskej náuky vekuprimeranú reláciu do školského rozhlasu:

- koniec II. svetovej vojny

- Deň holokaustu

- relácia o boji proti intolerancii

- relácia o rasizme

- Deň učiteľov

- Deň narcisov

- Deň Európy

- Deň matiek

**Výchova proti intolerancii**

Koordinátorka tejto výchovy v našej škole je Mgr. Iveta Šaffová. Vypracuje každý rok čiastkový plán činnosti.